88 A. Aigner Lajos. 



viszonyban is állnak, a mely tudtunkkal az egész egyéb állator- 

 szágban elő nem fordul. 



Ezen különböző viszonyok szerint kívánjuk az illető állatokat 

 bemutatni, a melyek közül a tudós szerző, fentemlített jegyzékében 

 már 1246 féle hangya-vendéget és 109 féle termita-vendéget sorol 

 fel, a melyek száma azonban folyton növekedik, még pedig nem- 

 csak idegen világrészek lakói, hanem európaiak által is ; így p. o. 

 hazánkban legközelebb magam is fedeztem fel két hangyakedvelte 

 állatot, a Lycaena Orion és Lycaena Jolas nevű lepkék hernyóját.^) 



Mielőtt azonban a rendszeres bemutatáshoz fognánk, szükséges 

 tudnunk, hogy a hangya- és termita-vendég fogalma alá mi esik, mi 

 nem. Legtágabb értelemben felöleli ez mindazon idegen állatfajokat, 

 melyek ama rovarok törvényszerű társait képezik. Ennélfogva ki 

 vannak zárva a hangya-bolynak csupán véletlen látogatói, melyek 

 rendszerint másutt élnek és a hangyák társaságára törvényszerűen 

 nincsenek ráutalva. Ezen véletlen látogatók száma kivált az erdei 

 hangya (Forniica riifa) s a fényes fekete hangya (Lasins fuligi- 

 nosus) bolyaiban nem csekély. Ezeknek a törvényszerű társakkal 

 való összetévesztéséből származik az állattani tankönyvek által is 

 széltiben terjesztett téves állítás, hogy ezen két hangyafaj mind- 

 egyike 100 — 150-féle vendéget lát el; holott törvényszerű ven- 

 dégeiknek száma sokkal csekél^^ebb, a fenti számnak mintegy 

 harmada. 



De miként különböztetjük meg ezt amattól? Miről ismerjük 

 meg, hogy pl. az a bogár, melyet hangya-bolyban találunk, vajon 

 csakugyan a hangyák társaságához tartozik-e, vagy csak véletlenül 

 került oda ? 



Erre kétféle kritérium van : biológiai és morphologiai. Az 

 előbbi az ismételt megfigyelések által megállapított tén^yt nyújtja, 

 hogy az illető bogár lakása a hangya-boly, és hogy csak abban, 

 vagy annak közvetlen közelében tartózkodik. Ennek a kritériumnak 

 alkalmazása nehézségbe nem ütközik, mert az összes európai és 

 számos exota hangyakedveltre nézve W a s m a n n jegyzéke elég 

 bő tájékoztatást nyújt. 



De még oly állatrOl, mely abban nem foglaltatik, fel lehet 

 ismerni, hangya-vendég-e, a vendégi viszony minő fokán áll, sőt 

 még gazdáját is ; még pedig azon testi tulajdonságok után, melyek 

 csupán hangya- és termita-vendégeknél fordulnak elő. Ezek biztos 

 mojphologiai kriterininot képeznek, mint a melyekről a bogár 



•^) Rovartani Lapok 1898, 81. 1. 



